stanford-oval/wikipedia huggingface dataset:
สถาบันบัณฑิตพัฒนศิลป์
แหล่งข้อมูลอื่น

เว็บไซต์สถาบันบัณฑิตพัฒนศิลป์
เฟซบุ๊กสถาบันบัณฑิตพัฒนศิลป์
| ด ค กสถาบันบัณฑิตพัฒนศิลป์ |
| --- | --- | --- |
| คณะ | ศิลปนาฏดุริยางค์ • ศิลปศึกษา • ศิลปวิจิตร |  |
| วิทยาลัยนาฏศิลป | นาฏศิลป • สุโขทัย • ร้อยเอ็ด • กาฬสินธุ์ • ลพบุรี • นครราชสีมา • จันทบุรี • สุพรรณบุรี • อ่างทอง • พัทลุง • นครศรีธรรมราช • เชียงใหม่ |  |
| วิทยาลัยช่างศิลป | ช่างศิลป • สุพรรณบุรี • นครศรีธรรมราช |  |
หมวดหมู่ • โครงการ • สถานีย่อย
| ด ค กหน่วยงานในสังกัดและหน่วยงานภายใต้การกำกับดูแลของกระทรวงวัฒนธรรม |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมส่งเสริมวัฒนธรรม • กรมการศาสนา • กรมศิลปากร • สำนักงานศิลปวัฒนธรรมร่วมสมัย • สถาบันบัณฑิตพัฒนศิลป์ |  |
| องค์การมหาชน | ศูนย์มานุษยวิทยาสิรินธร (องค์การมหาชน) • หอภาพยนตร์ (องค์การมหาชน) • ศูนย์คุณธรรม (องค์การมหาชน) |  |
หมวดหมู่
| ด ค กพระราชวังบวรสถานมงคล |
| --- | --- | --- |
| วัดประจำพระราชวัง | วัดบวรสถานสุทธาวาส |  |
| เขตพระราชฐานในอดีต | หมู่พระวิมาน • พระที่นั่งอิศราวินิจฉัย • พระที่นั่งพุทไธสวรรย์ • พระที่นั่งศิวโมกขพิมาน • พระพิมานดุสิตา • พระที่นั่งรังสรรค์จุฬาโลก • พระที่นั่งอิศเรศราชานุสรณ์ • พระที่นั่งคชกรรมประเวศ • พระที่นั่งมังคลาภิเษกและพระที่นั่งเอกอลงกฎ • พระที่นั่งสนามจันทร์ • พระที่นั่งบวรบริวัติ • พระที่นั่งสาโรชรัตนประพาส • พระตำหนักแดง • เก๋งนุกิจราชบริหาร |  |
| พื้นที่ในปัจจุบัน | มหาวิทยาลัยธรรมศาสตร์ ท่าพระจันทร์ • สถาบันบัณฑิตพัฒนศิลป์ • พิพิธภัณฑสถานแห่งชาติ พระนคร • โรงละครแห่งชาติ |  |
| ด ค กสถานศึกษาในเขตพระนคร |
| --- | --- | --- |
| การศึกษาปฐมวัย |  โรงเรียนพระตำหนักสวนกุหลาบ  โรงเรียนราชินี  |  |
| ประถมศึกษา |  โรงเรียนพระตำหนักสวนกุหลาบ  โรงเรียนราชินี  |  |
| มัธยมศึกษา |  โรงเรียนบาลีเตรียมอุดมศึกษา  โรงเรียนบาลีสาธิตศึกษา  โรงเรียนเบญจมราชาลัย  โรงเรียนพระตำหนักสวนกุหลาบ  โรงเรียนมัธยมวัดมกุฏกษัตริย์  โรงเรียนราชินี  โรงเรียนวัดบวรนิเวศ  โรงเรียนวัดราชบพิธ  โรงเรียนสตรีวิทยา  โรงเรียนสวนกุหลาบวิทยาลัย  |  |
| อาชีวศึกษา |  โรงเรียนช่างฝีมือในวัง  โรงเรียนตั้งตรงจิตรพณิชยการ  วิทยาลัยนาฏศิลป  วิทยาลัยอาชีวศึกษาเสาวภา  |  |
| อุดมศึกษา |  มหาวิทยาลัยธรรมศาสตร์ ท่าพระจันทร์  มหาวิทยาลัยศิลปากร วังท่าพระ  สถาบันบัณฑิตพัฒนศิลป์  วิทยาลัยเพาะช่าง  วิทยาลัยอาชีวศึกษาเสาวภา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร
คณะอักษรศาสตร์ จุฬาลงกรณ์มหาวิทยาลัย

| --- | --- |
Faculty of Arts,  Chulalongkorn University

ชื่อเดิม: คณะอักษรศาสตร์และวิทยาศาสตร์
สถาปนา: 26 มีนาคม พ.ศ. 2460; 107 ปีก่อน (2460-03-26)
สังกัดการศึกษา: จุฬาลงกรณ์มหาวิทยาลัย
คณบดี: รองศาสตราจารย์ ดร.สุรเดช โชติอุดมพันธ์
ที่อยู่: 254 อาคารบรมราชกุมารี ถนนพญาไท แขวงปทุมวัน เขตปทุมวัน กรุงเทพมหานคร 10330
สี:   สีเทา
มาสคอต: พระสุรัสวดี เทวีอักษรศาสตร์
เว็บไซต์: www.arts.chula.ac.th

คณะอักษรศาสตร์ จุฬาลงกรณ์มหาวิทยาลัย (อังกฤษ: Faculty of Arts, Chulalongkorn University) ก่อตั้งขึ้นเมื่อปี พ.ศ. 2460 โดยเป็นหนึ่งในสี่คณะที่กำเนิดขึ้นพร้อมกับการจัดตั้งจุฬาลงกรณ์มหาวิทยาลัย เมื่อแรกเริ่มมีชื่อว่า "คณะอักษรศาสตร์และวิทยาศาสตร์" ทำหน้าที่สอนวิชาพื้นฐานด้านมนุษยศาสตร์และวิทยาศาสตร์ให้แก่คณะอื่น ๆ ต่อมาได้รับภาระผลิตครูมัธยมสายอักษรศาสตร์และวิทยาศาสตร์ในหลักสูตรประโยคครูมัธยม จนกระทั่งปี พ.ศ. 2477 คณะอักษรศาสตร์จึงเริ่มเปิดหลักสูตรอักษรศาสตรบัณฑิต ในปัจจุบันคณะอักษรศาสตร์เปิดสอนหลักสูตรทั้งระดับปริญญาตรี ปริญญาโท และปริญญาเอก
คณะอักษรศาสตร์ จุฬาลงกรณ์มหาวิทยาลัย ได้รับการจัดอันดับให้เป็นอันดับ 1 ของไทยในสาขาภาษาร่วมสมัย (อันดับที่ 101–150 ของโลก) ภูมิศาสตร์ (อันดับที่ 101–150 ของโลก) และภาษาศาสตร์ (อันดับที่ 151–200 ของโลก) จากการจัดอันดับของ QS World University Rankings by Subject ปี ค.ศ. 2018
ประวัติ

คณะอักษรศาสตร์ จุฬาลงกรณ์มหาวิทยาลัย แต่เดิมมีชื่อว่า "คณะอักษรศาสตร์และวิทยาศาสตร์" เป็นหนึ่งในสี่คณะที่ได้มีการจัดตั้งขึ้น (อีกสามคณะได้แก่ คณะวิศวกรรมศาสตร์ คณะแพทยศาสตร์แห่งจุฬาลงกรณ์มหาวิทยาลัย (คณะแพทยศาสตร์ศิริราชพยาบาล มหาวิทยาลัยมหิดล ในปัจจุบัน) และคณะรัฐประศาสนศาสตร์ (คณะรัฐศาสตร์)) โดยสมเด็จพระเจ้าบรมวงศ์เธอ กรมพระยาชัยนาทนเรนทร ซึ่งเป็นอธิการบดีกรมมหาวิทยาลัยในกระทรวงธรรมการพระองค์แรก (กระทรวงศึกษาธิการ ในปัจจุบัน) ได้ทรงจัดตั้งเมื่อวันที่ 26 มีนาคม พ.ศ. 2460 ในระยะแรก การเรียนการสอนในคณะอักษรศาสตร์และวิทยาศาสตร์จะเป็นการสอนรายวิชาให้กับนิสิตเตรียมแพทย์ของคณะแพทยศาสตร์แห่งจุฬาลงกรณ์มหาวิทยาลัยเป็นส่วนใหญ่ จนในปี พ.ศ. 2471 จึงได้เปิดสอนวิชาอักษรศาสตร์เป็นหลักสูตรแรก มีระยะเวลาการศึกษา 3 ปี โดยในสองปีแรกจะเป็นการเรียนวิชาอักษรศาสตร์และปีสุดท้ายจะเป็นการเรียนวิชาครู ซึ่งผู้สำเร็จตามหลักสูตรจะได้รับประกาศนียบัตรครูมัธยม ต่อมาในปี พ.ศ. 2473 จึงได้เปิดสอนวิชาวิทยาศาสตร์โดยมีระยะเวลาการศึกษาเท่ากับหลักสูตรวิชาอักษรศาสตร์
คณะอักษรศาสตร์และวิทยาศาสตร์มีการปรับปรุงด้านการบริหารและการเรียนการสอนหลายครั้ง ในปี พ.ศ. 2476 ได้มีพระราชกฤษฎีกาแยกคณะอักษรศาสตร์และวิทยาศาสตร์ออกจากกันเป็น 2 คณะ และคณะอักษรศาสตร์ได้แบ่งการบริหารออกเป็นแผนกอักษรศาสตร์และแผนกฝึกหัดครู แต่ในปีเดียวกันนั้นคณะอักษรศาสตร์และคณะวิทยาศาสตร์ได้กลับรวมกันเป็นคณะเดียวกันอีก แต่มีการแบ่งการบริหารใหม่ออกเป็น 9 แผนก ได้แก่ แผนกวิชาสารบรรณและหอสมุด แผนกวิชาเคมี แผนกวิชาฟิสิกส์ แผนกวิชาชีววิทยา แผนกวิชาคณิตศาสตร์ แผนกวิชาภาษาไทยและโบราณตะวันออก แผนกวิชาภาษาปัจจุบัน แผนกวิชาภูมิศาสตร์และประวัติศาสตร์ และแผนกวิชาฝึกครู และในปี พ.ศ. 2477 ได้เปิดสอนหลักสูตรอักษรศาสตรบัณฑิตในระดับปริญญาตรี และเปิดสอนในขั้นหลักสูตรอักษรศาสตรมหาบัณฑิตในปี พ.ศ. 2485
ในปี พ.ศ. 2486 ได้มีการแยกคณะอักษรศาสตร์และวิทยาศาสตร์ออกเป็นสองคณะอีกครั้งหนึ่ง แต่ยังมีการบริหารรวมกันอยู่ และได้เปิดสอนหลักสูตรครุศาสตรบัณฑิตในปี พ.ศ. 2491 ขณะเดียวกันก็ได้เปลี่ยนชื่อคณะเป็น คณะอักษรศาสตร์และครุศาสตร์ และแบ่งการบริหารใหม่ออกเป็น 4 แผนกวิชา ได้แก่ แผนกวิชาภาษาไทยและโบราณตะวันออก แผนกวิชาภาษาต่างประเทศ แผนกวิชาภูมิศาสตร์และประวัติศาสตร์ และแผนกวิชาครุศาสตร์ คณะอักษรศาสตร์และครุศาสตร์ยังคงมีการบริหารงานรวมกับคณะวิทยาศาสตร์จนถึงปี พ.ศ. 2493 จึงได้แยกการบริหารออกเป็นอิสระจากกัน และมีการก่อตั้งแผนกใหม่คือ แผนกวิชาบรรณารักษศาสตร์ ในปี พ.ศ. 2498 กระทั่งปี พ.ศ. 2500 แผนกวิชาครุศาสตร์ได้รับการยกฐานะเป็นคณะครุศาสตร์และแยกตัวออกไป ทำให้คณะได้กลับมาใช้ชื่อคณะอักษรศาสตร์อีกครั้ง และมีแบ่งแผนกวิชาใหม่ออกเป็น 6 แผนกวิชา ได้แก่ แผนกวิชาภาษาไทย แผนกวิชาภาษาตะวันออก แผนกวิชาภาษาอังกฤษ แผนกวิชาภาษาตะวันตก แผนกวิชาภูมิศาสตร์และประวัติศาสตร์ และแผนกวิชาบรรณารักษศาสตร์ ตลอดจนก่อตั้งแผนกวิชาใหม่ ๆ ตามเวลา ได้แก่ แผนกวิชาปรัชญาในปี พ.ศ. 2514 แผนกวิชาศิลปการละครในปี พ.ศ. 2515 และแยกแผนกวิชาภูมิศาสตร์และประวัติศาสตร์ออกจากกัน
อาคาร

หมู่อาคารของคณะอักษรศาสตร์และหอประชุมจุฬาลงกรณ์มหาวิทยาลัย
อาคารมหาจุฬาลงกรณ์
อาคารมหาวชิราวุธ
อาคารบรมราชกุมารี
กลุ่มอาคารทรงขอม คณะอักษรศาสตร์
อาคารมหาจุฬาลงกรณ์
อาคารมหาจุฬาลงกรณ์ หรือที่เรียกติดปากว่า "เทวาลัย" เป็นอาคารที่มีเอกลักษณ์ทางสถาปัตยกรรมไทย ก่อสร้างขึ้นในปี พ.ศ. 2457 ให้เป็นตึกบัญชาการของโรงเรียนข้าราชการพลเรือน ออกแบบโดย ดร.คาร์ล เดอห์ริง (Dr. Karl Dohring) นายช่างชาวเยอรมัน ซึ่งรับราชการในกระทรวงมหาดไทย และนายเอ็ดเวิร์ด ฮีลีย์ (Mr. Edward Healey) นายช่างชาวอังกฤษ ซึ่งรับราชการในกระทรวงธรรมการ โดยนำศิลปะไทยโบราณที่สุโขทัยและสวรรคโลกมาคิดปรับปรุงขึ้นเป็นแบบของอาคาร ในวันที่ 3 มกราคม พ.ศ. 2458 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินมายังโรงเรียนข้าราชการพลเรือนที่กำลังก่อสร้างเพื่อทรงวางศิลาพระฤกษ์ หลังจากนั้นในวันที่ 26 มีนาคม พ.ศ. 2459 ได้มีประกาศพระบรมราชโองการสถาปนา "โรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว" ขึ้นเป็น "จุฬาลงกรณ์มหาวิทยาลัย" อาคารดังกล่าวใช้เป็นสำนักงานบริหารและเป็นอาคารเรียนหลังแรกของจุฬาลงกรณ์มหาวิทยาลัย เรียกว่า "ตึกบัญชาการ" ต่อมาอาคารดังกล่าวก็เปลี่ยนชื่อเป็น "ตึกอักษรศาสตร์ 1" และ "อาคารมหาจุฬาลงกรณ์" ตามลำดับ ตึกคณะอักษรศาสตร์ จุฬาลงกรณ์มหาวิทยาลัย ได้รับรางวัลอาคารอนุรักษ์ดีเด่น จากสมาคมสถาปนิกสยามในพระบรมราชูปถัมภ์ เมื่อ พ.ศ. 2530
อาคารมหาวชิราวุธ
อาคารมหาวชิราวุธ เดิมมีชื่อว่า "ตึกอักษรศาสตร์ 2" เป็นอาคารที่สร้างขึ้นเลียนแบบสถาปัตยกรรมอาคารมหาจุฬาลงกรณ์ โดยมีทางเชื่อมกับอาคารมหาจุฬาลงกรณ์ทำให้มีลักษณะเป็นรูปสมมาตร ตัวอาคารมีทั้งหมด 4 ชั้น โดยเพิ่มชั้นใต้ดินและชั้นใต้หลังคา ปัจจุบันใช้เป็นอาคารสำนักคณบดี แผนกธุรการต่าง ๆ ของคณะอักษรศาสตร์ และศูนย์สารนิเทศมนุษยศาสตร์ (ห้องสมุดคณะอักษรศาสตร์)
อาคารบรมราชกุมารี
อาคารบรมราชกุมารี เป็นอาคารเรียนรวมสายมนุษยศาสตร์ 15 ชั้น ถือเป็นอาคารเรียนหลักของคณะอักษรศาสตร์ นอกจากนี้ยังเป็นที่ตั้งสำนักงานภาควิชา และหลักสูตรต่าง ๆ ของคณะอักษรศาสตร์ (ชั้น 7–13) และคณะศิลปกรรมศาสตร์ (ชั้น 14) ในการจัดสร้างอาคารบรมราชกุมารี ได้มีการทุบ "ตึกอักษรศาสตร์ 3" ซึ่งเป็นอาคารสูงเพียง 2 ชั้นตั้งอยู่ลานหน้าอาคารบรมราชกุมารีในปัจจุบัน เนื่องจากมีความทรุดโทรมและกีดขวางเส้นทางเข้าเขตก่อสร้างอาคารบรมราชกุมารี นิสิตอักษรศาสตร์จึงผูกพันเสมือนอาคารบรมราชกุมารีเป็นตึกอักษรศาสตร์ 3
อาคารมหาจักรีสิรินธร
หากไม่นับอาคารบรมราชกุมารีซึ่งบริหารโดยส่วนกลางของมหาวิทยาลัย อาคารมหาจักรีสิรินธร ถือเป็นอาคารลำดับที่ 5 ของคณะอักษรศาสตร์ ซึ่งสร้างแทนที่ "ตึกอักษรศาสตร์ 4" ซึ่งมีความสูงเพียง 3 ชั้น ปัจจุบันใช้เป็นอาคารเรียนหลังที่สองของคณะอักษรศาสตร์ มีความสูง 9 ชั้น โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดเมื่อวันที่ 26 มีนาคม พ.ศ. 2553 ภายในอาคารดังกล่าวประกอบด้วย ห้องบรรยาย ห้องเรียน ศูนย์สารนิเทศมนุษยศาสตร์ (สรรพศาสตร์สโมสร) ส่วนการวิจัย และศูนย์ศิลปการละครสดใส พันธุมโกมล โรงละครแบล็กบอกซ์ของภาควิชาศิลปการละคร ซึ่งตั้งชื่อตามผู้ก่อตั้งภาควิชา และห้องกิจกรรมนิสิต
หน่วยงาน

| --- | --- |
 ภาควิชาภาษาไทย  ภาควิชาภาษาอังกฤษ  ภาควิชาประวัติศาสตร์  ภาควิชาภูมิศาสตร์  ภาควิชาบรรณารักษศาสตร์  ภาควิชาปรัชญา  ภาควิชาศิลปการละคร  ภาควิชาภาษาศาสตร์  ภาควิชาวรรณคดีเปรียบเทียบ  ภาควิชาภาษาตะวันออก  ภาควิชาภาษาตะวันตก  สาขาวิชาภาษาและวัฒนธรรม:  หน่วยบริหารวิชาอารยธรรมไทย  ศูนย์การแปลและการล่ามเฉลิมพระเกียรติ  ศูนย์ไทยศึกษา  ศูนย์วรรณคดีศึกษา  ศูนย์วิจัยการประมวลผลภาษาและวัจนะ  ศูนย์จริยธรรมวิทยาศาสตร์และเทคโนโลยี  ศูนย์วิจัยภาษาและวรรณคดีไทย  ศูนย์คติชนวิทยา  ศูนย์ประวัติศาสตร์ความสัมพันธ์ไทยกับประเทศในเอเชีย  ศูนย์ลาตินอเมริกาศึกษา  สถาบันขงจื๊อแห่งจุฬาลงกรณ์มหาวิทยาลัย
หน่วยงาน > ภาควิชาภูมิศาสตร์

ใน พ.ศ. 2478 ได้มีการก่อตั้ง "แผนกวิชาภูมิศาสตร์และประวัติศาสตร์" ขึ้นเป็นครั้งแรกของประเทศไทยสังกัดคณะอักษรศาสตร์ จุฬาลงกรณ์มหาวิทยาลัย ตามพระราชบัญญัติจุฬาลงกรณ์มหาวิทยาลัย พ.ศ. 2477 ต่อมาปริมาณงานของแผนกวิชาภูมิศาสตร์และประวัติศาสตร์ได้เพิ่มมากขึ้นตามลำดับ จึงได้แยกออกจากกันเป็น 2 แผนกวิชา คือ "แผนกวิชาภูมิศาสตร์" และ"แผนกวิชาประวัติศาสตร์" โดยแผนกวิชาภูมิศาสตร์ได้ถือเอาวันที่ 18 พฤษภาคม พศ. 2515 เป็นวันกำเนิดหรือวันก่อตั้งแผนกวิชา
ใน พ.ศ. 2522 ได้เปลี่ยนชื่อจาก "แผนกวิชาภูมิศาสตร์" เป็น "ภาควิชาภูมิศาสตร์" ตามพระราชบัญญัติจุฬาลงกรณ์มหาวิทยาลัย พ.ศ. 2522 บุคคลที่มีบทบาทสำคัญในการดำเนินการแยกแผนกวิชาทั้งสองออกจากกัน ได้แก่ ศาสตราจารย์รอง ศยามานนท์ ศาสตราจารย์ไพฑูรย์ พงศะบุตร และศาสตราจารย์รัชนีกร บุญหลง โดยศาสตราจารย์ไพฑูรย์ พงศะบุตรได้ดำรงตำแหน่งหัวหน้าแผนกวิชาภูมิศาสตร์เป็นคนแรก และในขณะเดียวกันก็ดำรงตำแหน่งคณบดีคณะอักษรศาสตร์ในระยะเวลาเดียวกันด้วย (พ.ศ. 2515-2519)
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรอักษรศาสตรบัณฑิต (อ.บ.) ปรับปรุง พ.ศ. 2566 สาขาวิชาเทคโนโลยีภาษาและสารสนเทศ  สาขาวิชาประวัติศาสตร์  สาขาวิชาปรัชญา  สาขาวิชาภูมิศาสตร์  สาขาวิชาภาษาเกาหลี  สาขาวิชาภาษาจีน  สาขาวิชาภาษาญี่ปุ่น  สาขาวิชาภาษาไทย  สาขาวิชาภาษาฝรั่งเศส  สาขาวิชาภาษาเยอรมัน  สาขาวิชาภาษารัสเซีย  สาขาวิชาภาษาและวัฒนธรรม (หลักสูตรนานาชาติ)  สาขาวิชาภาษาสเปน  สาขาวิชาภาษาอังกฤษ  สาขาวิชาภาษาอิตาเลียน  สาขาวิชาภาษาเอเชียใต้  สาขาวิชาวรรณกรรมโลกและการเขียนเชิงสร้างสรรค์  สาขาวิชาศิลปการละคร  สาขาวิชาสารนิเทศศึกษา |  หลักสูตรอักษรศาสตรมหาบัณฑิต (อ.ม.) ปรับปรุงล่าสุด พ.ศ. 2564  สาขาวิชาการดูแลรักษาข้อมูลและสารสนเทศ  สาขาวิชาการแปลและการล่าม  สาขาวิชาไทยศึกษา (หลักสูตรนานาชาติ)  สาขาวิชาประวัติศาสตร์  สาขาวิชาปรัชญา  สาขาวิชาภาษาต่างประเทศ (แขนงวิชาภาษาจีน แขนงวิชาภาษาญี่ปุ่น แขนงวิชาภาษาเยอรมัน และแขนงวิชาภาษาอังกฤษ)  สาขาวิชาภาษาไทย  สาขาวิชาภาษาบาลี–สันสกฤตและพุทธศาสน์ศึกษา  สาขาวิชาภาษาศาสตร์  สาขาวิชาภาษาอังกฤษ  สาขาวิชาภาษาอังกฤษเป็นภาษานานาชาติ (หลักสูตรนานาชาติ), (สหสาขาวิชา)  สาขาวิชาภูมิศาสตร์และภูมิสารสนเทศ  สาขาวิชาวรรณคดีเปรียบเทียบ  สาขาวิชาศิลปการละคร  สาขาวิชาสารสนเทศศึกษา (หลักสูตรนานาชาติ)  สาขาวิชาเอเชียตะวันออกเฉียงใต้ศึกษา (หลักสูตรนานาชาติ), (สหสาขาวิชา) |  หลักสูตรอักษรศาสตรดุษฎีบัณฑิต (อ.ด.) ปรับปรุงล่าสุด พ.ศ. 2564  สาขาวิชาไทยศึกษา (หลักสูตรนานาชาติ)  สาขาวิชาประวัติศาสตร์  สาขาวิชาปรัชญา  สาขาวิชาภาษาต่างประเทศ (แขนงวิชาภาษาจีน แขนงวิชาภาษาญี่ปุ่น และแขนงวิชาภาษาเยอรมัน)  สาขาวิชาภาษาไทย  สาขาวิชาภาษาบาลี–สันสกฤตและพุทธศาสน์ศึกษา  สาขาวิชาภาษาและวรรณคดีฝรั่งเศส  สาขาวิชาภาษาศาสตร์  สาขาวิชาภาษาอังกฤษเป็นภาษานานาชาติ (หลักสูตรนานาชาติ), (สหสาขาวิชา)  สาขาวิชาภูมิศาสตร์และภูมิสารสนเทศ  สาขาวิชาวัฒนธรรมและวรรณคดีญี่ปุ่น  สาขาวิชาวรรณคดีเปรียบเทียบ  สาขาวิชาศิลปการละคร  สาขาวิชาสารสนเทศศึกษา (หลักสูตรนานาชาติ) |
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะอักษรศาสตร์ จุฬาลงกรณ์มหาวิทยาลัย
|  ชื่อ |  ระยะเวลาอยู่ในตำแหน่ง  |  |
| 1. หม่อมเจ้าพูนศรีเกษม เกษมศรี | พ.ศ. 2461 – พ.ศ. 2468 |  |
| 2. พระดรุณพยุหรักษ์ (บุญเย็น ธนโกเศศ) | พ.ศ. 2468 – พ.ศ. 2470 |  |
| 3. พระยาภะรตราชา (หม่อมหลวงทศทิศ อิศรเสนา) | พ.ศ. 2470 – พ.ศ. 2475 |  |
| 4. ศาสตราจารย์ หม่อมเจ้ารัชฎาภิเศก โสณกุล | พ.ศ. 2475 – พ.ศ. 2478 |  |
| 5. ศาสตราจารย์ หลวงพรตพิทยพยัต | พ.ศ. 2478 – พ.ศ. 2483 |  |
| 6. ศาสตราจารย์ สุกิจ นิมมานเหมินท์ (รักษาการแทนคณบดี) | พ.ศ. 2483 – พ.ศ. 2485 |  |
| 7. ศาสตราจารย์ หลวงประวัติวรวิชชุการี | พ.ศ. 2485 – พ.ศ. 2493  |  |
| 8. ศาสตราจารย์ รอง ศยามานนท์ | พ.ศ. 2493 – พ.ศ. 2514 |  |
| 9. ศาสตราจารย์ หม่อมหลวงจิรายุ นพวงศ์ | พ.ศ. 2514 – พ.ศ. 2515 |  |
| 10. ศาสตราจารย์ ไพฑูรย์ พงศะบุตร | พ.ศ. 2515 – พ.ศ. 2519 |  |
| 11. ศาสตราจารย์ คุณหญิง เกื้อกูล เสถียรไทย | พ.ศ. 2519 – พ.ศ. 2523 |  |
| 12. ศาสตราจารย์ ดร.วิทย์ วิศทเวทย์ | พ.ศ. 2523 – พ.ศ. 2527 |  |
| 13. รองศาสตราจารย์ ดร.ดวงเดือน สุวัตถี | พ.ศ. 2527 – พ.ศ. 2531 |  |
| 14. รองศาสตราจารย์ ดร.ปราณี กุลละวณิชย์ | พ.ศ. 2531 – พ.ศ. 2535 |  |
| 15. รองศาสตราจารย์ ดร.ประพิณ มโนมัยวิบูลย์ | พ.ศ. 2535 – พ.ศ. 2539  |  |
| 16. ผู้ช่วยศาสตราจารย์ ดร.หม่อมราชวงศ์กัลยา ติงศภัทิย์ | พ.ศ. 2539 – พ.ศ. 2547 |  |
| 17. ศาสตราจารย์ ดร.ธีระพันธ์ เหลืองทองคำ | พ.ศ. 2548 – พ.ศ. 2551 |  |
| 18. ผู้ช่วยศาสตราจารย์ ดร.ประพจน์ อัศววิรุฬหการ | พ.ศ. 2551 – พ.ศ. 2558 |  |
| 19. ศาสตราจารย์ ดร.กิ่งกาญจน์ เทพกาญจนา | พ.ศ. 2558 – พ.ศ. 2562 |  |
| 20. รองศาสตราจารย์ ดร.สุรเดช โชติอุดมพันธ์ | พ.ศ. 2562 – ปัจจุบัน |  |
บุคลากรที่มีชื่อเสียง

ดูเพิ่ม: รายนามบุคคลจากจุฬาลงกรณ์มหาวิทยาลัย § คณะอักษรศาสตร์
กิจกรรมนิสิต

โครงการสานสัมพันธ์อักษรศิลป์ (One Arts)
งานกีฬาเชื่อมความสัมพันธ์ระหว่าง 4 คณะวิชาด้านภาษาและมนุษยศาสตร์ ได้แก่ คณะอักษรศาสตร์ จุฬาลงกรณ์มหาวิทยาลัย คณะอักษรศาสตร์ มหาวิทยาลัยศิลปากร คณะศิลปศาสตร์ มหาวิทยาลัยธรรมศาสตร์ และ คณะศิลปศาสตร์ มหาวิทยาลัยมหิดล แต่เดิมใช้ชื่อว่า "งานสานสัมพันธ์อักษร" โดยเป็นการเชื่อมความสัมพันธ์ระหว่าง 2 คณะอักษรศาสตร์ของประเทศไทย แต่ทางคณะศิลปศาสตร์ มหาวิทยาลัยธรรมศาสตร์ได้มาเข้าร่วมด้วยในภายหลัง จึงเปลี่ยนชื่อเป็นงาน Tri Arts และล่าสุด ทางคณะศิลปศาสตร์ มหาวิทยาลัยมหิดลก็ได้เข้ามาร่วมกิจกรรมด้วยเช่นกัน ทำให้มีมากกว่า 3 มหาวิทยาลัย จึงตั้งชื่อกิจกรรมขึ้นมาใหม่ว่างาน One Arts เพื่อแสดงความเป็นหนึ่งเดียวกันของทั้ง 4 มหาวิทยาลัย ภายในงานมีการแข่งขันกีฬา การแบ่งกลุ่มทำกิจกรรมต่าง ๆ การเชียร์โต้ และโชว์เชียร์ลีดเดอร์จากแต่ละคณะ
พิพิธภัณฑ์

พิพิธพัสดุ์ไท–กะได ชั้น 1 ปีกซ้าย อาคารมหาวชิราวุธ คณะอักษรศาสตร์ เป็นแหล่งรวมผลงานจากการทำวิจัยภาคสนามของ ศ. ดร.ปราณี กุลละวณิชย์ และ ศ. ดร.ธีระพันธ์ เหลืองทองคำ จาก 4 ประเทศ คือ ประเทศจีน (ยูนาน กวางสี ไกวโจว และไฮนัน) ลาว เวียดนาม และไทย อาจารย์ได้ศึกษาศิลปวัฒนธรรม ชีวิตความเป็นอยู่ และภาษา และได้รวบรวมเสื้อผ้า เครื่องแต่งกาย พร้อมเครื่องประดับของหญิงเผ่าไท–กะได และชนเผ่าในแขวงเขตเซกอง ลาวใต้ มามอบให้ศูนย์สารนิเทศมนุษยศาสตร์ คณะอักษรศาสตร์ จุฬาลงกรณ์มหาวิทยาลัย เพื่อจัดเก็บอย่างเป็นระบบเพื่อเผยแพร่
ดูเพิ่ม

จุฬาลงกรณ์มหาวิทยาลัย
รายชื่อคณะมนุษยศาสตร์ในประเทศไทย
รายชื่อคณะสังคมศาสตร์ในประเทศไทย
โครงการพัฒนานักอักษรศาสตร์รุ่นใหม่
มงคล อุทก

| มงคล อุทก |
| --- | --- |
หว่อง เมื่อ พ.ศ. 2552
ข้อมูลพื้นฐาน
ชื่อเกิด: มงคล อุทก
รู้จักในชื่อ: หว่อง (หรือที่แฟนคลับเรียกกันทั่วไปว่า น้าหว่อง)
เกิด: 10 พฤษภาคม พ.ศ. 2494
ที่เกิด: จังหวัดร้อยเอ็ด ประเทศไทย 
เสียชีวิต: 15 กันยายน พ.ศ. 2561 (67 ปี)
แนวเพลง: ดนตรีเพื่อชีวิต, เร็กเก้
อาชีพ: นักร้อง, นักดนตรี, นักแต่งเพลง, จิตรกร
เครื่องดนตรี: พิณ, เมาท์ออร์แกน, กีตาร์, ร้องประสาน
ช่วงปี: พ.ศ. 2516 - พ.ศ. 2561
ค่ายเพลง: อาร์เอส, จีเอ็มเอ็ม แกรมมี่
อดีตสมาชิก: คาราวาน บังคลาเทศแบนด์
มงคล อุทก หรือ หว่อง คาราวาน เป็นนักดนตรีเพื่อชีวิตและจิตรกรชาวไทย  หนึ่งในสี่สมาชิกหลักของ คาราวาน  เป็นอดีตสมาชิกวงบังคลาเทศแบนด์ ร่วมกับทองกราน ทานา (อืด) ก่อนจะร่วมกับวงดนตรีของสุรชัย จันทิมาธร ก่อตั้งเป็นวงคาราวาน เมื่อ พ.ศ. 2517
มงคล อุทก เกิดที่อำเภอพนมไพร จังหวัดร้อยเอ็ด  ตั้งวงบังคลาเทศแบนด์ขณะเรียนหนังสือที่เทคโนฯ โคราช (ปัจจุบัน คือ มหาวิทยาลัยเทคโนโลยีราชมงคลอีสาน) จบการศึกษาด้านศิลปะ เล่นเครื่องดนตรีเช่นพิณ, กีตาร์ และเมาท์ออร์แกน  มีผลงานแต่งเพลงให้กับคาราวาน เช่นเพลง ลุกขึ้นสู้ และ กุหลาบแดง
มงคล อุทก มีผลงานเขียนหนังสือ เล่าเรื่องราวประสบการณ์ในแวดวงการเพลงเพื่อชีวิต ชื่อ "เพลงพิณพนมไพร" ตีพิมพ์ครั้งแรกเมื่อ พ.ศ. 2544
ชีวิตส่วนตัว

มีหลานสาว 1 คน ชื่อเกิด จุฑามณี อุทก (ชื่อเดิม: มยุรี) ชื่อเล่น กระต่าย เกิดเมื่อวันที่ 10 กันยายน พ.ศ. 2539
เสียชีวิต

เมื่อเวลา 01.30 น.วันที่ 15 กันยายน พ.ศ. 2561 ตำรวจ สภ.บางศรีเมือง จังหวัดนนทบุรี รับแจ้งเหตุมีผู้เสียชีวิต ที่ร้านครัวสมเกียรติอาหารป่า เลขที่ 36/6 หมู่ 5 ถนนนครอินทร์ ตำบลบางศรีเมือง อำเภอเมืองนนทบุรี จังหวัดนนทบุรี ได้เดินทางไปรักษาตัวที่โรงพยาบาลธรรมศาสตร์ จึงรุดไปตรวจสอบพร้อมแพทย์จากสถาบันนิติวิยาศาสตร์ และมูลนิธิป่อเต็กตึ้ง ที่บริเวณลานจอดรถภายในร้าน สิริอายุ 67 ปี มีพิธีรดนํ้าศพ สวดพระอภิธรรมศพ และ พระราชทานเพลิงศพ ในวันที่ 16 - 22 กันยายน พ.ศ. 2561
อัลบั้มในนาม บังคลาเทศแบนด์

บ้าน (Soundtrack)
2 คน คาราวาน บังคลาเทศแบนด์
บังคลาเทศแบนด์ ๑+๑
อัลบั้มในนาม บังคลาเทศแบนด์ > อัลบั้มบันทึกการแสดงสดในนาม บังคลาเทศแบนด์

มโหรี บังคลาเทศแบนด์
อัลบั้มเดี่ยว

คนไร้ราก (2532)
โอ้ย..ชีวิต (มกราคม 2534)
สิงห์รายวัน (2535)
หว่อง ลอยนวล (มิถุนายน 2536)
เสี่ยหำน้อย (กุมภาพันธ์ 2541)
พูดไม่หวาน (มีนาคม 2544)
อัศจรรย์ (เมษายน 2553)
รำวงเพลงป่า กินตั๊บกินตั๊บ กินพุง กินตั๊บ (กันยายน 2559)
อัลบั้มบันทึกการแสดงสด

ฟ้าบ่กั้น ร่วมกับ ซุยกิว (2525)
ให้กันและกัน ร่วมกับ สุรชัย จันทิมาธร (1-8 พฤศจิกายน 2540)
เพลงพิณพนมไพร (2544)
Live In Studio (17 กรกฎาคม 2544)
กูล่ะเว้ย เฮ้ย! (2557)
อัลบั้มรวมเพลง

5 ดวลเดี่ยว (พฤษภาคม 2539)
รวมฮิต 14 เพลง พิณพเนจร (มิถุนายน 2543)
Reggae Collection (2555)
ดอกไม้ใต้หญ้า (2562)
ร่วมรับเชิญในอัลบั้มต่างๆของศิลปินท่านอื่นๆ

เล่นพิณ, หีบเพลงปาก, โหวดแผงแซมโฟเหนีย, ประสานเสียง และ ซอในเพลง ซูจัง ในอัลบั้ม ถนนมิตรภาพ ของ หงา คาราวาน (2527)
เล่นเมาท์ออแกนในเพลง เคยสัญญา และ เดียวดาย ในอัลบั้ม ศรัทธา ของ ชัคกี้ ธัญญรัตน์ (2528)
เล่นซอและพิณในอัลบั้ม เดี่ยว ของ พงษ์เทพ กระโดนชำนาญ (2528)
เล่นซอและพิณในอัลบั้ม ไอแอมอีสาน (เดี่ยว 2) ของ พงษ์เทพ กระโดนชำนาญ (2529)
เล่นเมาท์ออแกน ในเพลง มีสุขบนทุกข์, ฝันไปเถอะ ในอัลบั้ม ตรงเส้นขอบฟ้า ของ พงษ์เทพ กระโดนชำนาญ (2530)
เล่นพิณในเพลงลาว ในอัลบั้ม ยิ้มเหงา ๆ ของ พงษ์เทพ กระโดนชำนาญ (2531)
เล่นเมาท์ออแกน ในเพลง โลกวันนี้ ในอัลบั้ม เย้ยฟ้าท้าดิน ของ หงา คาราวาน, วิสา คัญทัพ (2531)
เล่นพิณในเพลง ดอกไม้หายไป, เมาท์ออแกนและประสานเสียงเพลง คืนเดือนหงาย, โหวดแผงในเพลง ถั่งโถมโหมแรงไฟ และ ตะโพนในเพลง สร้างไพร ในอัลบั้ม หมายเหตุจากเมืองจีน ของ หงา คาราวาน (2532)
เป็นนักร้องรับเชิญในเพลง อยู่บนดิน, เมาท์ออแกนในเพลง เหงา, งง ในอัลบั้ม เสือตัวที่ 11 ของ พงษ์สิทธิ์ คำภีร์ (2533)
เล่นเมาท์ออแกน ในเพลง เกิดเพื่อก้าว, คืนหนาว ในอัลบั้ม ขอไม่ยอม ของ ฤทธิพร อินสว่าง (2533)
เป็นนักร้องรับเชิญในเพลง เหล้าจ๋า ในอัลบั้ม ก้นบึ้ง ของ แอ๊ด คาราบาว (2533)
พูดนำในเพลง แตนซิว (นกเจ้าเลห์) ในอัลบั้ม มันมันดี ของ โฮป (2533)
เล่นพิณในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (2534)
เล่นเมาท์ออแกนในอัลบั้ม เลี้ยวขวา ของ หงา คาราวาน, วิสา คัญทัพ (2534)
เล่นพิณ, นักร้องรับเชิญในเพลง คนไทย ในอัลบั้ม เราคนไทย ของ เล็ก คาราบาว (2534)
เล่นเมาท์ออแกน, นักร้องรับเชิญในเพลง คำสัญญา ในอัลบั้ม เขาพระวิหาร ของ อินโดจีน (2534)
เป็นนักร้องรับเชิญในเพลง จากวันนั้น ในอัลบั้ม ขอหาดไม้ขาวให้เต่ามะเฟือง ของ หงา คาราวาน (2535)
เป็นนักร้องรับเชิญในเพลง โลกวันนี้ ในอัลบั้ม ศรีบูรพา ของ หงา คาราวาน, วิสา คัญทัพ (2537)
เล่นพิณในอัลบั้ม พ่อขุนร้องไห้ ของ สีเผือก คนด่านเกวียน (2537)
เล่นพิณและโหวดแผงในอัลบั้ม คนไม่เต็ม ของ หงา คาราวาน (2538)
เล่นพิณและเมาท์ออแกนในอัลบั้ม สาวชัยภูมิ ของ ประทีป ขจัดพาล (2539)
เล่นพิณในเพลงเมา, ร้องโอเย้เยในเพลง โทษที ในอัลบั้ม ในน้ำเน่า...มีเงาจันทร์ ของ แก้ว ลายทอง (2541)
เป็นนักร้องรับเชิญในเพลง หน่อไม้บ่ใส่เกลือ ในอัลบั้ม สุรชัยกึ่งศตวรรษ ของ แอ๊ด คาราบาว (2541)
เป็นนักร้องรับเชิญในเพลง สมชายดี, โหวดแผงในเพลง ออนซอน ในอัลบั้ม สมชายดี ของ พงษ์สิทธิ์ คำภีร์ (2542)
เล่นเพอร์คัสชั่น และ โปรดิวเซอร์ในอัลบั้ม ยอดหญ้าไหว ของ หงา คาราวาน (2543)
เล่นแอดคอร์เดียนในอัลบั้ม สามล้อฝันหวาน ของ ประทีป ขจัดพาล (2543)
เล่นพิณและเมาท์ออแกนในอัลบั้ม คิดถึงจังเลย ของ ประทีป ขจัดพาล (2544)
เล่นพิณและโหวดแผงในอัลบั้ม แม่ธรณี ของ ประทีป ขจัดพาล (2544)
ร่วมร้องในอัลบั้ม พ่อเราอดทน ของ หงา คาราวาน (2545)
เล่นพิณในเพลง ขวานไทยใจหนื่งเดียว ในชิงเกิ้ล ขวานไทยใจหนื่งเดียว ของ รวมศิลปิน (2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
เป็นนักร้องรับเชิญในเพลง คืนสู่รัง ในอัลบั้ม วันใหม่ ของ พงษ์สิทธิ์ คำภีร์ (2550)
เล่นเมาท์ออแกนในเพลง สายลมแห่งรัก ในอัลบั้ม มนต์การเมือง ของ พงษ์เทพ กระโดนชำนาญ (2553)
ประพันธ์เพลง

กุหลาบแดง - อิทธิ พลางกูร
งานเขียน

เพลงพิณพนมไพร
พิณรำพึง
ซิตคอม

ตะกายดาว ตอน ดาวเพื่อชีวิต (2533)
ตะกายดาว ตอน ลาดาว (2533)
เพลงพิเศษ

เพลง 193 วันรำลึก (2552)
ผลงานภาพยนตร์

ตำนานสมเด็จพระนเรศวรมหาราช ภาค ๓ ยุทธนาวี (2554) รับบท พระยาเชียงแสน
คู่กรรม (2556) รับบท ตาบัว รับเชิญ
รางวัล

สีสันอะวอร์ดส์ ครั้งที่ 2 ประจำปี พ.ศ. 2532 สาขาเพลงยอดเยี่ยม จากเพลง คนไร้ราก
คณะวิทยาศาสตร์ มหาวิทยาลัยขอนแก่น

| --- | --- |
Faculty of Science, Khon Kaen University

ชื่อย่อ: วท. / SC
สถาปนา: คณะวิทยาศาสตร์และอักษรศาสตร์  • 9 มิถุนายน พ.ศ. 2507 (60 ปี) คณะวิทยาศาสตร์  • 18 กรกฎาคม พ.ศ. 2521 (46 ปี) 
สังกัดการศึกษา: มหาวิทยาลัยขอนแก่น
คณบดี: ผศ.ดร.อังคณา บุญยืด
ที่อยู่: 123 หมู่ 16 ถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น 40002
วารสาร: วารสารวิทยาศาสตร์ มข.
สี:   สีเหลือง
มาสคอต: อะตอม, ดอกจำปา
เว็บไซต์: www.sc.kku.ac.th
คณะวิทยาศาสตร์ มหาวิทยาลัยขอนแก่น (อังกฤษ: Faculty of Science, Khon Kaen University) เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงศึกษาธิการ เป็นคณะวิชาที่จัดตั้งขึ้นพร้อมกับคณะเกษตรศาสตร์ และคณะวิศวกรรมศาสตร์ ซึ่งเป็นคณะแรกตั้งของการสถาปนามหาวิทยาลัย มีชื่อเดิมว่า "คณะวิทยาศาสตร์และอักษรศาสตร์" เพื่อการจัดการบริหารมหาวิทยาลัยให้ดียิ่งขึ้น จึงมีการแยกภาควิชาที่เกี่ยวกับมนุษยศาสตร์ออกไปจัดตั้งเป็นคณะมนุษยศาสตร์และสังคมศาสตร์ จึงมีการเปลี่ยนชื่อคณะเป็น "คณะวิทยาศาสตร์" นับแต่นั้นเป็นต้นมา
ประวัติ

คณะวิทยาศาสตร์ จัดตั้งขึ้นเมื่อ พ.ศ. 2507 ในนาม "คณะวิทยาศาสตร์และอักษรศาสตร์" โดยมีวัตถุประสงค์หลักคือ จัดสอนวิชาวิทยาศาสตร์พื้นฐาน ซึ่งได้แก่ คณิตศาสตร์ เคมี ชีววิทยา และฟิสิกส์ รวมทั้งวิชาภาษาอังกฤษ ให้แก่นักศึกษาคณะต่างๆ ในมหาวิทยาลัยขอนแก่น และยังไม่ได้มีการเปิดรับนักศึกษาสาขาวิชาวิทยาศาสตร์โดยเฉพาะ เพียงแต่มีการจัดสอนในวิชาพื้นฐานเท่านั้น
อาคารแห่งแรกสุดของมหาวิทยาลัยขอนแก่น คืออาคารคณะวิทยาศาสตร์และอักษรศาสตร์ เริ่มก่อสร้างอาคารเมื่อวันที่ 9 มิถุนายน พ.ศ. 2507 มีความสูง 4 ชั้น ตั้งอยู่ในตำแหน่งซึ่งนับได้ว่าเป็นตำแหน่งที่เด่นที่สุดและสูงที่สุดในมหาวิทยาลัยจนมองเห็นได้ชัดเจนจากตัวเมืองขอนแก่น
จนกระทั่งปี พ.ศ. 2516 คณะวิทยาศาสตร์ ได้มีวัตถุประสงค์และหน้าที่หลักพัฒนาขึ้น คือ ทำหน้าที่ผลิตบัณฑิตที่มีคุณภาพในสาขาวิทยาศาสตร์ เพื่อเผยแพร่และให้บริการความรู้ด้านวิทยาศาสตร์และเทคโนโลยีแก่ประชาชน รวมทั้งส่งเสริมการค้นคว้าวิจัยปัญหาด้านต่างๆ ทางวิทยาศาสตร์และเทคโนโลยีที่เป็นประโยชน์ต่อการพัฒนาในภูมิภาคตะวันออกเฉียงเหนือ ดังนั้นคณะวิทยาศาสตร์ จึงเริ่มเปิดรับนักศึกษาเพื่อเข้าศึกษาในสาขาวิชาวิทยาศาสตร์บริสุทธิ์ 4 สาขาวิชา ได้แก่ คณิตศาสตร์ เคมี ชีววิทยา และฟิสิกส์ ติดตามมาด้วยสาขาวิชาธรณีวิทยา และสาขาวิชาสถิติ ในยุคต่อมา ได้เปิดสาขาวิชาเพิ่มเติม คือ สาขาวิชาวิทยาการคอมพิวเตอร์ สาขาวิชาจุลชีววิทยา สาขาวิชาชีวเคมี และสาขาวิชานิเวศวิทยาสิ่งแวดล้อม
ในปี พ.ศ. 2521 ภาควิชาภาษาต่างประเทศและภาควิชาบรรณารักษศาสตร์ ได้โอนย้ายจากคณะวิทยาศาสตร์ ไปร่วมจัดตั้งเป็นคณะมนุษยศาสตร์และสังคมศาสตร์ขึ้น ดังนั้น คณะวิทยาศาสตร์และอักษรศาสตร์จึงเปลี่ยนชื่อเป็น "คณะวิทยาศาสตร์" นับตั้งแต่นั้นเป็นต้นมา
และในปี พ.ศ. 2527 ภาควิชาธรณีวิทยา ได้โอนย้ายจากคณะวิทยาศาสตร์ไปจัดตั้งเป็นคณะเทคโนโลยี
อนึ่ง ลำดับการเข้ารับพิธีพระราชทานปริญญาบัตรของบัณฑิตคณะวิทยาศาสตร์ จะมีลำดับต่อจากคณะพยาบาลศาสตร์ เนื่องจากคณะวิทยาศาสตร์ทำการเปิดรับนักศึกษาสาขาวิทยาศาสตร์เป็นครั้งแรกในปี พ.ศ. 2516 จึงถือว่าเป็นคณะที่ทำการผลิตบัณฑิตลำดับที่ 5 ของมหาวิทยาลัยขอนแก่น